行路難二十篇（幷序） 第十七章明法性平等
作者：傅翕
朝代：唐

paragraphs: 君不見法性無知不可說，有漏無漏幷虛通。
雖復乖差作諸地，尋其本際盡皆同。
亦復無同可同法，亦不以空持作宗。
若欲知斯殊妙道，但自窮搜五陰叢。
如實無來亦無去，亦不的在六情中。
即是無原真法界，湛然常存無始終。
行路難，路難苦樂何未央。
時往西方無量壽，或復託化現東方。